Source: http://europa.eu/youreurope/citizens/family/faq/index_sl.htm
Timestamp: 2013-05-18 16:49:51+00:00

Document:
EU – Pravice in dolžnosti staršev in partnerjev v EU – Pogosta vprašanja – Tvoja Evropa
Pogosta vprašanja – Družina
Partnerska zveza Ali obstajajo pravila na ravni EU, ki določajo, kateri predpisi se uporabljajo pri razvezi ali ločitvi, kadar eden od naju živi v drugi državi?
Nekatere države EU (Avstrija, Belgija, Bolgarija, Francija, Italija, Latvija, Litva, Luksemburg, Nemčija, Madžarska, Malta, Portugalska, Romunija, Slovenija in Španija) so se dogovorile o tem, kateri predpisi se uporabljajo. Če zadevo obravnavajo druge države, je zelo težko napovedati, kateri predpisi se bodo uporabljali. Glede na pravno negotovost zaradi predpisov, ki se po državah pogosto zelo razlikujejo, je najbolje, da se za nasvet v zvezi z vložitvijo zahtevka obrnete na specializiranega pravnika. Odločbo o razvezi je izdalo sodišče na Švedskem. Ali se moram za uveljavitev priznanja odločbe na Poljskem obrniti na poljsko sodišče?
NE - Odločba o razvezi (ali ločitvi oziroma razveljavitvi zakona), ki jo izda sodišče ene države EU (v tem primeru Švedske), samodejno velja v vseh državah EU (v tem primeru na Poljskem) brez drugih posebnih postopkov. Kljub temu lahko na podlagi dokončne odločbe švedskega sodišča („dokončna“ pomeni, da zoper njo ni več mogoče vložiti pritožbe) zaprosite za posodobitev svojih poljskih dokumentov, ki potrjujejo vaš zakonski stan.
Poročil sem se v državi EU, vendar nisem državljan te države. Ali moram zakonsko zvezo registrirati v svoji državi?
NE - Zakonsko zvezo lahko registrirate v državi stalnega prebivališča, vendar registracija ni obvezna. Če ste upoštevali vse predpise države, v kateri ste se poročili, zakonska zveza samodejno velja v vseh državah EU. To pa ne velja v celoti za istospolne zakonske zveze. Istospolno zakonsko zvezo trenutno priznava 6 držav EU: Belgija, Danska , Nizozemska, Portugalska, Španija in Švedska.
S partnerjem se želiva preseliti v drugo državo EU. Sama sicer imam državljanstvo EU, vendar moj partner ni državljan EU. Ali lahko partner na podlagi dokazila o dalj časa trajajočem skupnem življenju samodejno pridobi pravico do vstopa v državo?
NE - Če dokažete dolgotrajno zvezo, mora vsaka država EU vašemu partnerju "omogočiti vstop" v državo.
Vendar zakonodaja držav članic pogosto ne opredeljuje načina glede dokazovanja dolgotrajne zveze, zato lahko vašemu partnerju še vedno zavrnejo vstop v državo in bivanje v njej.
Sodišče je ugodilo mojemu zahtevku za plačilo preživnine, vendar me zdaj zanima, kako je z uveljavitvijo odločbe, če nekdanji partner noče plačevati preživnine. Ali obstajajo predpisi EU v zvezi s tem?
NE - To vprašanje ureja izključna nacionalna zakonodaja, ki se po državah razlikuje.
V nekaterih državah je izplačevanje preživnine zagotovljeno z izdajo naloga za izplačilo preživnine od osebnega dohodka bivšega partnerja, ki mu ga plačuje delodajalec ali banka.
V nasprotnem primeru lahko preživnino izterjajo nacionalni davčni organi.
Če je vaš nekdanji partner brez sredstev, imajo nekatere države članice na voljo javna sredstva.
Z registriranim partnerjem bi se rada preselila v drugo državo EU. Ali morajo najino partnersko zvezo priznavati vse države EU?
NE - Države EU, v katerih registrirana partnerska skupnost (ali druge vrste partnerske skupnosti, enakovredne zakonski zvezi) ni urejena z zakonom, niso dolžne priznavati partnerskih skupnosti, registriranih v tujini.
Vendar mora država, v katero se boste preselili zaradi nove zaposlitve, vašo registrirano partnersko skupnost priznati kot dolgotrajno zvezo, ki bo vašemu partnerju omogočila vstop v državo in bivanje v njej.
Z zaročencem živiva na Slovaškem. Na počitnice bova odpotovala v Italijo, kjer se želiva tudi poročiti. Ali imava samodejno pravico do poroke v drugi državi EU?
NE - Italijanski organi bodo odločili, ali se lahko tam poročita. Poroko vama lahko dovolijo samo pod pogojem, da dokažeta kakršno koli povezavo z Italijo, denimo če eden od vaju živi v Italiji ali ima italijansko državljanstvo. Če pa vama italijanski organi vseeno izdajo dovoljenje za poroko, bo vajina zveza priznana tudi v drugih državah EU. Po vrnitvi na Slovaško bosta morala na podlagi poročnega lista, izdanega v Italiji, posodobiti vse uradne dokumente, ki potrjujejo vajin zakonski stan.
Otroci Ali lahko o starševski skrbi odloča sodišče v drugi državi EU?
DA - Samo izjemoma, kadar je otrok posebno povezan s to drugo državo in če je to v korist otroka.
Ali sem upravičena do nadomestila za porodniški dopust, če sem se v Združeno kraljestvo preselila pred šestimi meseci zaradi študija?
NE - V Združenem kraljestvu so samo zaposleni in samozaposleni upravičeni do nadomestila za porodniški dopust oziroma materinskega dodatka.
Nekdanji mož je z najinim otrokom odšel v drugo državo, kjer je sprožil sodni postopek za dodelitev otroka. Če tamkajšno sodišče otroka ne vrne meni, ali se lahko na to odločitev pritožim?
DA - Vendar imate na voljo samo tri mesece za vložitev pritožbe na sodno odločbo. Zadeva se po tem roku zaključi.
Oba z bivšim možem skrbiva za vzgojo in varstvo otrok. Pred kratkim sem dobila ponudbo za delo v drugi državi EU. Ali moram dobiti soglasje njihovega očeta, če želim otroke vzeti s seboj?
DA - Če boste otroke odpeljali s seboj, bo težko skrbel zanje. S pravnega vidika bi se to lahko celo štelo kot ugrabitev otrok.
Njegovo soglasje bi potrebovali tudi v primeru, da bi bili otroci dodeljeni samo vam. Vaš bivši mož ima namreč še vedno pravico do stikov z otroki. Vseeno lahko vložite zahtevek za spremembo odločitve o dodelitvi otrok in stikov – sodišče lahko namreč spremeni odločitev, če meni, da bi bilo to v korist otrok.
Pred nekaj leti sva se z ženo ločila v Luksemburgu. Sodišče je najine otroke dodelilo njej, vendar mi ne dovoli, da jih obiskujem. Živim v Franciji. Ali lahko o zadevi odloča francosko sodišče?
NE - Edino sodišče, ki lahko odloča o zadevah v zvezi z vajino razvezo/ločitvijo, vključno s starševsko skrbjo in pravico do stikov, je sodišče, pri katerem sta vložila zahtevek za razvezo.
Zato se boste morali obrniti na sodišče v Luksemburgu, razen če lahko dokažete, da so otroci povezani s Francijo.
Sem belgijski državljan. Moj oče, ki je Luksemburžan, se je preselil nazaj v Luksemburg. Ali lahko zahtevam priznanje in uveljavitev odločbe belgijskega sodišča v zvezi z dodelitvijo otroka (zlasti glede plačevanja preživnine) v Luksemburgu?
DA - Vsaka zainteresirana stran lahko zaprosi, da se odločba o dodelitvi otroka, ki jo je izdalo sodišče v eni od držav EU, prizna in uveljavi v drugi državi EU.
V drugi državi EU bi rada posvojila otroka. Ali bo otrok po zaključku posvojitvenega postopka samodejno dobil državljanstvo države, v kateri imam stalno prebivališče?
NE - Zakonodaje držav članic to vprašanje urejajo različno: nekatere države posvojenemu otroku samodejno podelijo državljanstvo, nekatere pač ne. Pri pristojnih organih svoje države se pozanimajte o veljavnem postopku.
Zadnja posodobitev: 30/03/2012

References: sodišče 
 sodišče 

Sodišče 
 sodišče 
 sodišče 
 sodišče 
 Sodišče 
 sodišče 
 sodišče